Гурьева Маргарита Валентиновна

Гурьева Маргарита Валентиновна (1962 çулхи кăрлачăн 1-мĕшĕ Чăваш Енĕн Çĕрпӳ районĕнчи Кĕçĕн Тивĕш ялĕнче çуралнă)  — чăваш сăвăçĕ, актриси, режиссёрĕ. 

Чăваш çыравçисен пĕрлешĕвĕн пайташĕ (1997), Маринистсемпе баталистсен пĕтĕм тĕнчери ассоциацин пайташĕ (1999), Театр ĕçтешĕсен пĕрлешĕвĕн пайташĕ (1989), «Ахрăм» халăх театрĕсен ассоциацин пайташĕ (1997). 

Эмине ячĕллĕ пĕтĕм чăваш халăхĕн хĕрарăмсен парнин (1995), А. Талвир ячĕллĕ республикăн литература парнин лауреачĕ (1999).

Пурнăçĕ
1985 çулта Чăваш республикин культурăпа çутĕç училищин хареографи уйрăмĕнче вĕренсе тухнă. Вĕрентӳçи Нянина Людмила Николаевна пулнă. Халĕ Чăваш патшалăх университечĕн журналистикăпа режиссура факультетĕнче вĕренет.

1979 çултанпа Чăваш патшалăх пукане театрĕнче актриса, «Пӳрнеске» чăваш халăх театрĕн режиссёрĕ пулса ĕçлет. 

Чăваш телекуравĕнче «Пĕрле ларса ĕçлер-ха» телекăларăма ертсе пырать.

Ӗçĕсем
Хăйĕн пĕрремĕш сăввисене тăваттăмĕш класра вĕреннĕ чухне çырма пуçланă. Унтанпа унăн сăввисем Чăваш Енĕн, Пушкăрт Республикин, Тутарстанăн тата Азербайджанăн хаçачĕсемпе журналĕсенче пичетленнĕ. Тăтăшах ăна чăваш радиовĕпе телекуравĕнче илтме пулать.

Чăвашла пичетленсе тухнă кĕнекисем:
 «Вăрттăн юрату» (сăвăсем, 1998);
 «Эп çӳнсан та çӳнса пĕтес çук» (сăвăсем, 2000);
 «Манăн çутă ĕмĕтсем» (сăвăсем, 2002).

Вырăсла тухнă кĕнекисем:
 «Свадебные слёзы» (Туйри куççулсем, сăвăсем, 2001);
 «Колдунья, ты лгунья» (Тухатмăш, эс суеçĕ, юмахсем, 2001).

Вырăсла тата чăвашла тухнă кĕнеки:
 «Кĕмĕл сывлăм» (сăвăсем, 2002).

 Вуламалли 

 Асăрхавсем 

 Каçăсем 

Категори:Пайăр çынсем, алфавитпа
Категори:Сăвăçсем, алфавитпа
Категори:Режиссёрсем, алфавитпа
Категори:Çыравçăсем, алфавитпа
Категори:Актёрсем, алфавитпа
Категори:СССР çыравçисем
Категори:СССР сăвăçисем
Категори:СССР режиссёрĕсем
Категори:Раççей çыравçисем
Категори:Раççей сăвăçисем
Категори:Раççей режиссёрĕсем
Категори:Чăваш сăвăçисем
Категори:Чăваш режиссёрĕсем
Категори:Чăваш çыравçисем